S-631/2013

Mál þetta, sem þingfest var 31. október 2013 og dómtekið 13. febrúar sl., var höfðað með ákæru lögreglustjórans á höfuðborgarsvæðinu, dagsettri 4. júní 2013, á hendur Ó-kk-þgf Ó-kk-þgf, kt. 000000-0000, Miðvangi 41, Hafnarfirði, fyrir eftirtalin fjársvik, en til vara fjárdrátt:

1. Með því að hafa miðvikudaginn 30. janúar 2013 blekkt K-kvk-þf S-kvk-þf A-kvk-þf til viðskipta, með því að setja auglýsingu inn á vefsíðuna www.bland.is, þar sem hann auglýsti til sölu hrærivél af gerðinni Kitchen aid, og sem K-kvk-nf greiddi samdægurs kr. 25.000 fyrir, með því að leggja fjárhæðina inn á bankareikning Ó-kk-ef nr. 1102-26-3499 hjá Sparisjóði Siglfirðinga, sem hann nýtti í eigin þágu, en Ó-kk-nf afhenti aldrei hrærivélina. (M. 007-2013-5709)

2. Með því að hafa laugardaginn 4. febrúar 2013 blekkt Ó-kk-þf R-kk-þf Ó-kk-þf til viðskipta, með því að setja auglýsingu inn á vefsíðuna www.bland.is, þar sem hann auglýsti til sölu úlpu, og sem Ó-kk-nf greiddi samdægurs kr. 36.000 fyrir, með því að leggja fjárhæðina inn á bankareikning Ó-kk-ef nr. 1102-26-3499 hjá Sparisjóði Siglfirðinga, sem hann nýtti í eigin þágu, en Ó-kk-nf afhenti aldrei úlpuna. (M. 024-2013-942)

3. Með því að hafa föstudaginn 8. febrúar 2013 blekkt E-kk-þf J-kk-þf I-kk-þf til viðskipta, með því að setja auglýsingu inn á vefsíðuna www.bland.is, þar sem hann auglýsti til sölu farsíma af gerðinni Samsung, og sem E-kk-nf greiddi samdægurs kr. 55.000 fyrir, með því að leggja fjárhæðina inn á bankareikning Ó-kk-ef nr. 1102-26-3499 hjá Sparisjóði Siglfirðinga, sem hann nýtti í eigin þágu, en Ó-kk-nf afhenti aldrei farsímann. (M. 007-2013-12123)

4. Með því að hafa mánudaginn 18. febrúar 2013 blekkt A-kk-þf F-kk-þf B-kk-þf til viðskipta, með því að setja auglýsingu inn á vefsíðuna www.bland.is, þar sem hann auglýsti til sölu ljósmyndavél af gerðinni Canon, og sem A-kk-nf greiddi daginn eftir kr. 80.000 fyrir, með því að leggja fjárhæðina inn á bankareikning Ó-kk-ef nr. 1102-26-3499 hjá Sparisjóði Siglfirðinga, sem hann nýtti í eigin þágu, en Ó-kk-nf afhenti aldrei ljósmyndavélina. (M. 007-2013-8614)

5. Með því að hafa þriðjudaginn 19. febrúar 2013 blekkt M-kk-þf R-kk-þf til viðskipta, með því að setja auglýsingu inn á vefsíðuna www.bland.is, þar sem hann auglýsti til sölu kuldagalla af tegundinni Kraft, og sem M-kk-nf greiddi samdægurs kr. 12.000 fyrir, með því að leggja fjárhæðina inn á bankareikning Ó-kk-ef nr. 1102-26-3499 hjá Sparisjóði Siglfirðinga, sem hann nýtti í eigin þágu, en Ó-kk-nf afhenti aldrei kuldagallann. (M. 007-2013-9439)

Telst þetta varða við 248. gr., en til vara við 247. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Í málinu gerir Ó-kk-nf R-kk-nf Ó-kk-nf kröfu um að ákærði greiði sér kr. 36.000 með dráttarvöxtum frá 4. febrúar 2013 til greiðsludags samkvæmt 1. mgr. 6. gr. laga nr. 38/2001, um vexti og verðtryggingu.

Ákærði kom fyrir dóminn 13. febrúar sl. og játaði þá háttsemi sem lýst er í ákæru. Þá samþykkti hann bótakröfuna í málinu. Krafðist hann vægustu refsingar sem lög leyfa en hann kvaðst hafa tekið á áfengisvanda sínum, væri í sambúð og ætti von á barni.

Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða, hafði verið gefinn kostur á að tjá sig um lagaatriði og ákvörðun refsingar. Játning ákærða er í samræmi við önnur gögn málsins og verður hann því sakfelldur fyrir brot sín. Háttsemin er í ákæru réttilega færð til 248. gr. almennra hegningarlaga nr. 19/1940.

Samkvæmt sakavottorði ákærða hefur honum nokkrum sinnum verið gerð refsing frá árinu 2008. Þau brot sem hafa áhrif við ákvörðun refsingar nú er dómur frá 15. september 2009 en þá var ákærða m.a. gerð refsing fyrir brot gegn 244. gr., sbr. 20. gr. og 1. mgr. 254. gr. almennra hegningarlaga sem eru auðgunarbrot og dómur frá 15. febrúar 2013 þar sem ákærði var sakfelldur fyrir fjársvik. Í því máli var ákærða ekki gerð sérstök refsing þar sem langur tími var liðinn frá broti að útgáfu ákæru. Brot samkvæmt liðum 1-3 í ákæru framdi ákærði áður en dómur þann 15. febrúar 1013 var kveðinn upp og verður ákærða, hvað varðar þessa ákæruliði gerður hegningarauki við þann dóm, sbr. 78. og 77. gr. almennra hegningarlaga. Við ákvörðun refsingar verður að líta til þess að ákærði játaði brot sitt greiðlega fyrir dóminum auk þess að hann samþykkti framkomna bótakröfu. Er refsing ákærða ákveðin fangelsi í þrjá mánuði. Með vísan til ofangreinds og játningar ákærða þykir rétt að skilorðsbinda refsinguna og skal hún niður falla að liðnum þremur árum, haldi ákærði almennt skilorð 57. gr. almennra hegningarlaga nr. 19/1940. Þá er ákærði dæmdur til að greiða Ó-kk-þgf R-kk-þgf Ó-kk-þgf, kt.000000-0000, 36.000 krónur með vöxtum skv. 1. mgr. 6. gr. laga nr. 38/2001 frá 4. febrúar 2013 til greiðsludags.

Ákærði skal dæmdur til að greiða allan sakarkostnað sem hlaust af málinu, sem er þóknun skipaðs verjanda hans, G-kk-ef J-kk-ef hdl., 87.850 krónur að meðtöldum virðisaukaskatti.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, Ó-kk-nf Ó-kk-nf, skal sæta fangelsi í þrjá mánuð en fresta skal fullnustu refsingarinnar og skal hún niður falla að liðnum þremur árum, haldi ákærði almennt skilorð 57. gr. almennra hegningarlaga nr. 19/1940.

Ákærði greiði Ó-kk-þgf R-kk-þgf Ó-kk-þgf, kt.000000-0000, 36.000 krónur með vöxtum skv. 1. mgr. 6. gr. laga nr. 38/2001 frá 4. febrúar 2013 til greiðsludags.

Ákærði greiði allan sakarkostnað, þar með talda þóknun skipaðs verjanda síns, G-kk-ef J-kk-ef hdl. 87.850 krónur að meðtöldum virðisaukaskatti.

Á-kvk-nf G-kvk-nf.

Rétt endurrit staðfestir

Héraðsdómur Reykjaness 18.2. 2014.